open-index/open-wikipedia-markdown huggingface dataset:
Παραλία Τολοφώνος Φωκίδας

:*Για οικισμούς κ.λπ. με ίδιο όνομα στην Ελλάδα, δείτε: [[Παραλία (αποσαφήνιση)|Παραλία]].*

Η **Παραλία Τολοφώνος** είναι παραθαλάσσιος οικισμός στη Δωρίδα του νομού Φωκίδος σε υψόμετρο 10 μέτρα.

## Γεωγραφικά - ιστορικά στοιχεία
Η Παραλία Τολοφώνα βρίσκεται στον Κορινθιακό κόλπο, δίπλα στην εθνική οδό Αντιρρίου - Ιτέας (βλ. Εθνική Οδός 48). Το χωριό απέχει περίπου 42 χιλιόμετρα δυτικά από τη Ναύπακτο, 26 χιλιόμετρα ανατολικά από το Γαλαξίδι και 4 χιλιόμετρα βορειοδυτικά από την Τολοφώνα της οποίας είναι το επίνειο. Αναγνωρίστηκε ως οικισμός το 1951 και προσαρτήθηκε στην τότε κοινότητα Τολοφώνος ενώ το 2010, με το Πρόγραμμα «Καλλικράτης», αποσπάσθηκε από τον δήμο Τολοφώνος και προσαρτήθηκε στον δήμο Δωρίδος.

Η παραλία του χωριού είναι βοτσαλωτή, το μήκος της ξεπερνά το 1 χιλιόμετρο, είναι ιδανική για κολύμπι ή για περπάτημα. Στο τέλος της ενώνεται δυτικά με την παραλία Ερατεινής. Στην ανατολική άκρη της, στον λόφο «Πίθα» υπάρχουν ερείπια παράκτιου μεσαιωνικού πύργου του 13ου με 14ο αιώνα. Στον ίδιο χώρο εντοπίστηκαν κεραμικά ευρήματα της μυκηναϊκής εποχής αλλά και κατάλοιπα οχυρωματικής περιβόλου και σημαντικού οικισμού των κλασικών και ελληνιστικών χρόνων, ευρήματα που μαρτυρούν την κατοίκηση της περιοχής από τους αρχαίους χρόνους.

## Διοικητά - δημογραφικά στοιχεία
Ως ξεχωριστός οικισμός αναφέρεται για πρώτη φορά το 1951 να απογράφεται στην κοινότητα Τολοφώνος. Έχει πληθυσμό 253 κατοίκους, σύμφωνα με την απογραφή 2021 ενώ σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Τολοφώνα συναποτελούν την Κοινότητα Τολοφώνος της Δημοτικής Ενότητας Τολοφώνος του Δήμου Δωρίδος.

Οι απογραφές πληθυσμού είναι:

## Παραπομπές


## Εξωτερικοί σύνδεσμοι
* Τολοφώνα - Ερατεινή από το http://www.delphi.diadrasis.net
* Τολοφώνα - Ερατεινή  από τον κόμβο Οδυσσεύς  του Υπουργείου Πολιτισμού.

Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Κατηγορία:Παραλίες της Φωκίδας
Φρειδερίκος Χριστιανός Α΄ του Σλέσβιχ-Χόλσταϊν-Σόντερμπουργκ-Αουγκούστενμπουργκ

Ο **Φρειδερίκος Χριστιανός Α΄**, δανικά Frederik Christian I. (6 Απριλίου 1721 - 13 Νοεμβρίου 1794) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ (1754-1794).

## Βιογραφία
Ήταν ο πρωτότοκος γιος του Χριστιανού Αυγούστου Α΄, δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ και της Λουίζας Φρειδερίκης, κόρης του Χριστιανού Γκίλντενλεβε, κόμη του Σάμσε.

Γεννήθηκε στο Αουγκούστενμποργκ και το 1754 διαδέχθηκε τον πατέρα του. Έλαβε το κάστρο Αουγκούστενμπουργκ και το Γκρόστεν. Σύντομα όμως βρέθηκε βαθιά χρεωμένος. Παραιτήθηκε από τη διεκδίκησή του στα δουκάτα Σλέσβιχ & Χόλσταϊν και ο βασιλιάς της Δανίας, που ήταν και δούκας του ημίσεως των δουκάτων Σλέσβιχ & Χόλσταϊν, του διευθέτησε το χρέος. Έτσι ο Φρειδερίκος Χριστιανός Α΄ μπόρεσε να αγοράσει το Αλς και το Σούντεβετ και να γίνει ο μεγαλύτερος γαιoκτήμονας του Σλέσβιχ. Επίσης επέκτεινε το κάστρο Αουγκούστενμπουργκ, κατοικία της οικογένειάς του.

Υπηρέτησε ως στρατηγός του δανικού στρατού και τιμήθηκε με τη διάκριση του Τάγματος του Ελέφαντος.

## Οικογένεια
Νυμφεύτηκε το 1762 την Καρλόττα Αμαλία Βιλελμίνη του Όλντενμπουργκ, κόρη του Φρειδερίκου Καρόλου, δούκα του Σλέσβιχ-Χόλσταϊν-Σόντερμπουργκ-Πλεν και είχε τέκνα:
* Λουίζα Χριστίνα Καρολίνα 1763-1764
* Λουίζα Χριστίνα Καρολίνα 1764-1815
* Φρειδερίκος Χριστιανός B΄ 1765-1815, δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ
* Φρειδερίκος Κάρολος Αιμίλιος 1767-1841, στρατηγός στον δανικό στρατό
* Χριστιανός Αύγουστος 1768-1810, διάδοχος της Σουηδίας. Εκεί άλλαξε το όνομά του σε Κάρολος Αύγουστος
* Σοφία Αμαλία 1769, απεβίωσε σε βρεφική ηλικία
* Κάρολος Γουλιέλμος 1770-1771

## Πηγές
* Dansk biografisk Lexikon / V. Bind. Faaborg - Gersdorff / S.345f Digitalisat

## Εξωτερικοί Σύνδεσμοι
* https://web.archive.org/web/20100405222104/http://www.geschichte-s-h.de/vonabisz/augustenburger.htm
* 
*Den Store Danske

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Κάρολος Αύγουστος της Σουηδίας

Ο **Χριστιανός** (μετέπειτα **Κάρολος**) **Αύγουστος**, δανικά Kristian (Karl) August (9 Ιουλίου 1768 - 28 Μαΐου 1810) από τον Οίκο του Σλέσβιχ-Χόλσταϊν-Σόντερμπουργκ ήταν διάδοχος της Σουηδίας.

## Βιογραφία
Ο Χριστιανός Αύγουστος γεννήθηκε στο Αουγκούστενμποργκ και ήταν ο δευτερότοκος γιος του Φρειδερίκου Χριστιανού Α΄, δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ και της Καρλόττας Αμαλίας Βιλελμίνης του Όλντενμπουργκ, κόρης του Φρειδερίκου Καρόλου, δούκα του Σλέσβιχ-Χόλσταϊν-Σόντερμπουργκ-Πλεν. Ήταν πρίγκιπας του Σλέσβιχ-Χόλσταϊν-Σόντερμπουργκ-Αουγκούστενμπουργκ.

Ήταν επιτυχημένος διοικητής της Νορβηγίας και ο Κάρολος ΙΓ΄ της Σουηδίας από τον κλάδο Σλέσβιχ-Χόλσταϊν-Γκόττορπ, που ήταν άτεκνος, τον υιοθέτησε για διάδοχο. Τότε άλλαξε το όνομά του σε Κάρολο Αύγουστο. Όμως σε μια στρατιωτική άσκηση στο Κβίντινγκε έπεσε από το άλογό του και απεβίωσε το 1810. Ο Κάρολος ΙΓ΄ ετελεύτησε το 1818 και τον διαδέχθηκε ο στρατηγός του Ναπολέοντα Ιωάννης-Βαπτιστής Μπερναντότ ως Κάρολος ΙΔ΄ Ιωάννης.

## Πηγές
* Blomberg, Wenche (2006) Prinds Christian Augusts Minde - historie og visjoner om de fattiges kvartal (νορβ.)
* Sandström, Allan (1994) Sveriges sista krig - de dramatiska åren 1808-1809 (Bokförlaget Libris, Örebro) (σουηδ.)

## Εξωτερικοί Σύνδεσμοι
*Prinds Christian Augusts Minde

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Φρειδερίκος Χριστιανός Β΄ του Σλέσβιχ-Χόλσταϊν-Σόντερμπουργκ-Αουγκούστενμπουργκ

O **Φρειδερίκος Χριστιανός Β΄**, δανικά Frederik Christian II. (29 Σεπτεμβρίου 1765 - 14 Ιουνίου 1814) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ (1794-1814).

## Βιογραφία
Ήταν ο πρωτότοκος γιος του Φρειδερίκου Χριστιανού Α΄, δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ και της Καρλόττας Αμαλίας του Όλντενμπουργκ, κόρης του Φρειδερίκου Καρόλου, δούκα του Σλέσβιχ-Χόλσταϊν-Σόντερμπουργκ-Πλεν. 

Απεβίωσε το 1814 στο Αουγκούστενμποργκ σε ηλικία 49 ετών και τον διαδέχθηκε ο πρωτότοκος γιος του Χριστιανός Αύγουστος Β΄.

## Οικογένεια
Νυμφεύτηκε το 1786 τη Λουίζα Αυγούστα του Όλντενμπουργκ, κόρη του Χριστιανού Ζ΄ της Δανίας (νομικά), που ήταν στην πραγματικότητα κόρη του εραστή της μητέρας της Γιόχαν Φρίντριχ Στρούενσε (βιολογικά). Είχε τέκνα:
* Καρολίνα Αμαλία 1796-1881, παντρεύτηκε τον Χριστιανό Η΄ της Δανίας
* Χριστιανός Αύγουστος Β΄ 1798-1869, δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ
* Φρειδερίκος 1800-1865, πρίγκιπας του Νερ

## Πηγές
* Olaf Klose: Friedrich Christian II. In: Neue Deutsche Biographie (NDB). Band 5, Duncker & Humblot, Berlin 1961, ISBN 3-428-00186-9, S. 585 f. (Digitalisat).
* Lorentzen: Friedrich Christian II. In: Allgemeine Deutsche Biographie (ADB). Band 8, Duncker & Humblot, Leipzig 1878, S. 24–31.
* Pauline zur Lippe, Friedrich Christian von Schleswig-Holstein-Sonderburg-Augustenburg, Paul Rachel (Hrsg.): Briefe aus den Jahren 1790–1812. Leipzig 1903 (LLB Detmold).
* Marek, Miroslav. "genealogy.euweb.cz". genealogy.euweb.cz.

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Αριστείον (βραβείο)

**Αριστείον** (**Aristeion Prize**) ονομαζόταν το βραβείο που δινόταν από την Ευρωπαϊκή Ένωση από το 1989 ως το 1999 σε συγγραφείς και μεταφραστές που συνέβαλαν στον λογοτεχνικό πολιτισμό της Ευρώπης και στην διάδοση της ανάγνωσης, είτε γράφοντας είτε μεταφράζοντας σύγχρονς. Το βραβείο καθιερώθηκε έπειτα από ψήφισμα του Ευρωπαϊκού Συμβουλίου των Υπουργών Πολιτισμού τον Μάιο του 1989.

Μια εννεαμελής επιτροπή επέλεγε έναν συγγραφέα και έναν μεταφραστή από χώρα της Ευρώπης για να βραβεύσει το έργο τους με το ποσό των 20.000 ECU στον καθένα.Το βραβείο απονεμόταν κάθε χρόνο για τα επόμενα δέκα χρόνια στην εκάστοτε Πολιτιστική πρωτεύουσα της Ευρώπης.

## Κατάλογος βραβευμένων

### Ευρωπαϊκό Λογοτεχνικό Βραβείο

## Ευρωπαϊκό Βραβείο Μετάφρασης

## Παραπομπές


Κατηγορία:Βραβεία Λογοτεχνίας
Κατηγορία:Μετάφραση
Κατηγορία:Ευρωπαϊκή Ένωση
Γιόρμα Κίνουνεν

Ο **Γιόρμα Κίνουνεν** (*Jorma Vilho Paavali Kinnunen*, 15 Δεκεμβρίου 1941 - 25 Ιουλίου 2019) ήταν Φινλανδλός πρώην αθλητής, ο οποίος αγωνιζόταν κυρίως στο ακόντιο.

Αγωνίστηκε για τη Φινλανδία στους Ολυμπιακούς Αγώνες του 1968 στην Πόλη του Μεξικού, στον ακοντισμό, όπου κέρδισε το αργυρό μετάλλιο με επίδοση 88,58 μ. Στις 18 Ιουνίου 1969, στο Τάμπερε, κατέρριψε το παγκόσμιο ρεκόρ στον ακοντισμό με 92,70 μ. Aπεβίωσε έπειτα από μακρά ασθένεια στις 25 Ιουλίου 2019, σε ηλικία 77 ετών.

## Παραπομπές


Κατηγορία:Φινλανδοί αθλητές του στίβου
Μπριγκίτε Χόφμαν

Η **Μπριγκίτε Χόφμαν** (, γενν. 7 Αυγούστου 1943), ήταν Γερμανίδα πρωταθλήτρια της αντισφαίρισης στην Ανατολική Γερμανία.

Η Χόφμαν ξεκίνησε την καριέρα της στον σύλλογο της πόλης της  *SG Eintracht Neuruppin* και σπούδασε στο HSG Πανεπιστήμιο Humboldt του Βερολίνου όπου πήρε δίπλωμα στην ιστορία και τον αθλητισμό. Στην αντισφαίριση γνώρισε τις πρώτες επιτυχίες μετά το 1967 το 1967, όταν εμφανίστηκε στον τελικό του διπλού γυναικών της Ανατολικής Γερμανίας.

Ήταν πρωταθλήτρια Ανατολικής Γερμανίας στο απλό το 1971, 1973, 1974, 1975, 1976, 1977 και το 1979.

Διορίστηκε σαν προπονήτρια και γυμναστής σε αθλητικά σωματεία του Ανατολικού Βερολίνου και το 1977 πήρε το διδακτορικό της με θέμα την κωπηλασία. Το 1979, κέρδισε τον τελευταίο ατομικό τίτλο της σε ηλικία 36 ετών κι ένα χρόνο αργότερα, της απονεμήθηκε ο τίτλος "Master of Sports".
Μετά τη σειρά της έβαλε και πάλι την τάξη της στη διεθνή σκηνή. Το 1993 μετά την επανένωση της Γερμανίας συμμετείχε σε διεθνή τουρνουά παλαιμάχων, ήταν παγκόσμια πρωταθλήτρια στο διπλό μεικτό το 1998 και και το 2003.

## Πηγές
* R. Streppelhoff: *Tennis als Leistungssport in der DDR.* In: *Stadion. Internationale Zeitschrift für Geschichte des Sports.* 23 (2007), 2, S. 243-264

Κατηγορία:Ανατολικογερμανίδες αθλήτριες της αντισφαίρισης
Κατηγορία:Γερμανοί προπονητές της αντισφαίρισης
Ρίτσαρντ Χάρις

[μικρογραφία|260x260εσ|Με τη [Μόνικα Βίτι στην ταινία του Μικελάντζελο Αντονιόνι ''Κόκκινη έρημος'' (1964)]]
Ο **Ρίτσαρντ Στ. Τζον Χάρις** (αγγλικά: *Richard St John Harris*, 1 Οκτωβρίου 1930 - 25 Οκτωβρίου 2002) ήταν Ιρλανδός ηθοποιός και τραγουδιστής. Ο Χάρις, εμφανίστηκε σε πλειάδα θεατρικών παραστάσεων και κινηματογραφικών ταινιών, μεταξύ αυτών στο *Η ζωή δεν είναι σπορ* (1963), στο οποίο έλαβε και υποψηφιότητα για Όσκαρ, το *Κάμελοτ* (1967), το *Ένας άνθρωπος που τον έλεγαν Άλογο* (1970), το *Χωράφι* (1990), από το οποίο έλαβε επίσης υποψηφιότητα για Όσκαρ, το *[[Οι ασυγχώρητοι (ταινία, 1992)|Οι ασυγχώρητοι]]* (1992) και το *[[Μονομάχος (ταινία, 2000)|Μονομάχος]]* (2000). 
[μικρογραφία|260x260εσ|Από το τρέιλερ της ταινίας [Όρκα: Η Φάλαινα Δολοφόνος|''Όρκα: Η φάλαινα δολοφόνος'' (1977)]]
Ευρεία δημοσιότητα έλαβε με τη συμμετοχή του στις πρώτες δύο ταινίες της σειράς Χάρι Πότερ: *[[Ο Χάρι Πότερ και η Φιλοσοφική Λίθος (ταινία)|Η φιλοσοφική λίθος]]* και το *[[Ο Χάρι Πότερ και η Κάμαρα με τα Μυστικά (ταινία)|Η καμάρα με τα μυστικά]]*, όπου ερμήνευσε τον ρόλο του Άλμπους Ντάμπλντορ. Ως τραγουδιστής είχε μεγάλη επιτυχία με το κομμάτι *MacArthur Park*, το οποίο έφτασε στο νούμερο στα αυστραλιανά και και τα καναδικά charts.

## Φιλμογραφία

## Παραπομπές


## Περαιτέρω ανάγνωση
* 

## Εξωτερικοί σύνδεσμοι
* Ο 
* Ο 

Κατηγορία:Ιρλανδοί σκηνοθέτες
Κατηγορία:Ιρλανδοί τραγουδιστές
Κατηγορία:Ιρλανδοί ηθοποιοί κινηματογράφου
Κατηγορία:Ιρλανδοί ηθοποιοί θεάτρου
Κατηγορία:Βραβευμένοι με Grammy
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Έλα Ρίντε

Η **Έλα Ρίντε** (*[[γερμανικά]]: Hella Riede*), (γεννημένη σαν "Hella Vahley" στην Ερφούρτη στις 24 Οκτωβρίου 1938), ήταν Γερμανίδα πρωταθλήτρια της αντισφαίρισης στην Ανατολική Γερμανία. 

Η πρώτη της επαφή με την αντισφαίριση ήταν όταν μάζευε τις μπάλες από τα γήπεδα (ball boy) του τοπικού συλλόγου αντισφαίρισης, Ροτ Βάις Ερφούρτης. Εκεί αναγνώρισε το ταλέντο της ο Καρλ-Χάιντς Στουρμ και την έγραψε στον σύλλογο, το 1954 συμμετείχε στο πρωτάθλημα νέως το οποίο και κατέκτησε. Έπειτα σπούδασε στον Πανεπιστήμιο "Ματίνος Λούθηρος", αργότερα δίδαξε στη σχολή. Το 1963 κέρδισε το διεθνές πρωτάθλημα της Πολωνίας στο μεικτό με συμπαίκτη τον Πέτερ Φέρμαν.

Ήταν πρωταθλήτρια Ανατολικής Γερμανίας στο απλό το 1965, 1966 και το 1969. Συμμετείχε επίσης στα τουρνουά της Τζακάρτα και του Zinnowitz, από τα λίγα που επέτρεπε τότε το καθεστώς να συμμετάσχει. Το 1965 παντρεύτηκε τον Ντίτερ Ρίντε πρωταθλητή δρόμων ταχύτητας.

## Παραπομπές

## Πηγές
* R. Streppelhoff: *Tennis als Leistungssport in der DDR.* In: *Stadion. Internationale Zeitschrift für Geschichte des Sports.* 23 (2007), 2, S. 243-264

Κατηγορία:Ανατολικογερμανίδες αθλήτριες της αντισφαίρισης
Κατηγορία:Γερμανοί πανεπιστημιακοί
Μια καλή χρονιά

Το **Μια καλή χρονιά** (Αγγλικά: *A Good Year*) είναι μια Βρετανο-Αμερικάνικη δραματική κωμική ταινία σε σκηνοθεσία και παραγωγή του Ρίντλεϊ Σκοτ. Η ταινία βασίζεται στο μυθιστόρημα *Μια καλή χρονιά* του Βρετανού συγγραφέα Πίτερ Μέιλ.

## Πλοκή
Ο νεαρός Μαξ Σκίνερ, περνούσε τις καλοκαιρινές του διακοπές κατά την παιδική του ηλικία, μαθαίνοντας να εκτιμά τα καλύτερα πράγματα στη ζωή στο κτήμα του θείου του Χένρι στην Προβηγκία στη νοτιοανατολική Γαλλία. Περίπου 25 χρόνια αργότερα, ο Μαξ είναι ένας πολύ επιτυχημένος χρηματιστής, με έντονη την αίσθηση του χιούμορ.

Ο Μαξ λαμβάνει μια επιστολή από την οποία πληροφορείται τον θάνατο του θείου του Χένρι και ότι είναι ο μοναδικός κληρονόμος της περιουσίας του. Ταξιδεύει στην Προβηγκία για να προετοιμάσει μια γρήγορη πώληση. Μια ατυχία γίνεται εμπόδιο και ο Μαξ χάνει την πτήση για το Λονδίνο, αυτή η ατυχία τον αναγκάζει να παραμείνει στη Γαλλία όπου θα γνωρίσει την όμορφη και δυναμική Φανί Σενάλ.

Κατά την παραμονή του, ο Μαξ έχει μια απροσδόκητη άφιξη, μιας νεαρής καλιφορνέζας, της Κρίστι Ρόμπερτς η οποία ισχυρίζεται ότι είναι η νόθα κόρη του Χένρι. Ο Μαξ επιστρέφει στο Λονδίνο, όπου ο πρόεδρος της εταιρείας που δουλεύει, ο Σερ Νάιτζελ του κάνει μια πρόταση: "Χρήματα ή τη ζωή του". Εν το μεταξύ ο Μαξ ακυρώνει την πώληση του κτήματος.

Μετά την απόλυση του ο Μαξ βάζει πωλητήριο στο σπίτι του στο Λονδίνο και επιστρέφει στην Προβηγκία, και η σχέση του με τη Φανί ξεκινά. Η Κρίστι επιστρέφει και μαζί με τον Φρανσίς έχουν από κοινού τον αμπελώνα προσπαθώντας να συμβιβάσουν τις πολύ διαφορετικές φιλοσοφίες τους για την παραγωγή κρασιού.

Ο Μαξ είναι πλέον σε θέση να εστιάσει όλη του την προσοχή στη νέα του ζωή και στον έρωτα της ζωή του.

## Καστ
*Ράσελ Κρόου ως *Μαξ Σκίνερ*
*Μαριόν Κοτιγιάρ ως *Φανί Σενάλ*
*Άλμπερτ Φίνεϊ ως *Θείος Χένρι Σκίνερ*
*Άμπι Κόρνις ως *Κρίστι Ρόμπερτς*
*Ντίντιερ Μπουρντόν ως *Φρανσίς Ντουφλό*
*Ιζαμπέλ Καντέλιερ ως *Λουντιβίν Ντουφλό*
*Φρέντι Χάιμορ ως *Μαξ Σκίνερ (παιδί)*
*Τομ Χόλαντερ ως *Τσάρλι Γουίλις*
*Ρέιφ Σπολ ως *Κέννι*
*Ρίτσαρντ Κόιλ ως *Έιμις*
*Άρτσι Παντζάμπι ως *Τζέμα*
*Κένεθ Κράνχαμ ως *Σερ Νάιτζελ*
*Βαλέρια Μπρούνι Τεντέσκι ως *Συμβολαιογράφος Νάταλι Ουζέ*
*Ντάνιελ Μέις ως *Μπέρτ*

## Βραβεία και υποψηφιότητες

## Παραπομπές


## Σύνδεσμοι
*
* 
* Filming locations in Provence 
* Filming locations with real photos

Κατηγορία:Ταινίες του 2006
Κατηγορία:Ταινίες βασισμένες σε βρετανικά μυθιστορήματα
Κατηγορία:Αγγλόφωνες ταινίες
Κατηγορία:Γαλλόφωνες ταινίες
Κατηγορία:Βρετανικές ταινίες της δεκαετίας 2000
Κατηγορία:Αμερικανικές ταινίες της δεκαετίας 2000
Κατηγορία:Βρετανικές αισθηματικές δραματικές ταινίες
Κατηγορία:Βρετανικές αισθηματικές κωμικές ταινίες
Κατηγορία:Βρετανικές δραματικές κωμικές ταινίες
Κατηγορία:Αμερικανικές αισθηματικές δραματικές ταινίες
Κατηγορία:Αμερικανικές ρομαντικές κωμικές ταινίες
Κατηγορία:Αμερικανικές δραματικές κωμικές ταινίες
Κατηγορία:Ταινίες παραγωγής 20th Century Fox
Κατηγορία:Ταινίες γυρισμένες στη Γαλλία
Κατηγορία:Ταινίες της Scott Free Productions
Φουλγκάζι

Το **Φουλγκάζι** είναι μια δημοτική υποεπαρχία της επαρχίας Φένι στην διαίρεση Τσιταγκόνγκ του Μπαγκλαντές. Αυτό το ξενοδοχείο βρίσκεται στο βόρειο τμήμα της επαρχίας Φένι. Τα ποτάμια Μουχούρι, Σελόνια, και Καχούγια ρέουν στην περιοχή της υποεπαρχίας. Το Φουλγκάζι απέχει περίπου 130 χιλιόμετρα από την πρωτεύουσα Ντάκα. Η περιοχή έγινε μια "Ουπαζίλα," ή όπως μεταφράζεται στα ελληνικά μια δημοτική υποεπαρχία το 2002. Τα διοικητικά γραφεία της υποεπαρχίας Φουλγκάζι διευθύνονται από τον πρόεδρο της υποεπαρχίας. Σύμφωνα με την απογραφή του 1991 η υποεπαρχία είχε πληθυσμό 103.426 κατοίκων. 

## Γεωγραφία
Το Φουλγκάζι είναι μια υποεπαρχία της επαρχίας Φένι του Μπαγκλαντές. Έχει έκταση 99.03 τετραγωνικών χιλιομέτρων. Η υποεπαρχία Πραρασουράμ βρίσκεται βόρεια της υποεπαρχίας ενώ η Τσαγκαλναΐγια βρίσκεται στο νότο. Το Φουλγκάζι βρίσκεται σε μια κοίτη πλημμυρών και σε εύφορη γη. Καθώς το Φουλγκάζι βρίσκεται σε μια κοίτη, έχει νερό άμεσα διαθέσιμο για την άρδευση των φυτειών ρυζιού και την ιχθυοκαλλιέργεια. Το κανάλι Σελόνια και ο Ποταμός Μουχούρι ρέει μέσα από το Φουλγκάζι και πηγάζει από την Ινδία στο βορρά. Το κλίμα του Φουλγκάζι είναι τροπικό, με ήπιο και ξηρό χειμώνα (Οκτώβριος-Μάρτιος), με ζεστό και υγρό καλοκαίρι (Μάρτιο έως Ιούνιο) και υγρούς θερμούς βροχερούς μουσώνες (Ιούνιος-Οκτώβριος). Κατά τη διάρκεια του καλοκαιριού και των μουσώνων στο Μπαγκλαντές, τα ποτάμια στο Φουλγκάζι υπερχειλίζουν προκαλώντας ζημιές στα αντιπλημμυρικά αναχώματα και στις καλλιέργειες ρυζιού και κάνουν την οδική πρόσβαση στο Φουλγκάζι δύσκολη, με αποτέλεσμα την πείνα. Μια μη λειτουργική σιδηροδρομική γραμμή περνά μέσα από την υποεπαρχία. 

## Δείτε επίσης
* Ουπαζίλα του Μπανγκλαντές
* Επαρχίες του Μπαγκλαντές
* Διαιρέσεις του Μπαγκλαντές

## Παραπομπές


## Εξωτερικοί σύνδεσμοι
* 

Κατηγορία:Ουπαζίλα του Μπανγκλαντές
Κύπελλο Ελλάδας καλαθοσφαίρισης ανδρών 2017-2018

Το Κύπελλο Ελλάδας Καλαθοσφαίρισης ανδρών 2017-2018 άρχισε στις 13/9/2017 και ολοκληρώθηκε στις 17/2/2018 με τον τελικό. Νικήτρια αναδείχτηκε η Α.Ε.Κ. επικρατώντας στον τελικό που διεξήχθη στο Κλειστό Ηρακλείου του Ολυμπιακού με **88–83**. 

## Α' Φάση
### 1η αγωνιστική

### 2η αγωνιστική

### 3η αγωνιστική

## Β' Φάση
### 1η αγωνιστική

### 2η αγωνιστική

### 3η αγωνιστική

## Γ' Φάση
### Προημιτελικοί

## Ημιτελικοί

## Τελικός
Ο τελικός διεξήχθη στις 17 Φεβρουαρίου 2018 στο Κλειστό Γυμναστήριο «Δυο Αοράκια», με ώρα έναρξης τις 17:15 και τηλεοπτική κάλυψη από την ΕΡΤ.

## Παραπομπές


## Πηγές
* Κύπελλο Ανδρών 2017-2018, basket.gr, 13 Σεπτεμβρίου 2017. 

2018
Κυπελλο Ελλαδος Ανδρων
Κυπελλο Ελλαδος Ανδρων
Θεόφιλος Ζαφειρόπουλος

Ο **Θεόφιλος Ζαφειρόπουλος** (1925 -  26 Μαΐου 2006) ήταν Έλληνας δικηγόρος και πολιτικός. Διετέλεσε βουλευτής.

## Βιογραφικά στοιχεία
Σπούδασε νομικά και άσκησε τη δικηγορία. 

Εξελέγη βουλευτής Δράμας το 1974 με τη νεοσύστατη Νέα Δημοκρατία.. Στις εκλογές εκείνες έλαβε 5.428 ψήφους.

Πέθανε σε ηλικία 81 ετών, στις 26 Μαΐου 2006.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Δράμας
Α.Γ.Σ. Ήφαιστος Νίκαιας

Ο **Αθλητικός Γυμναστικός Σύλλογος Ήφαιστος Νίκαιας** είναι ελληνικός ποδοσφαιρικός σύλλογος με έδρα τα Άσπρα Χώματα της Νίκαιας. Επίσημο έτος ίδρυσης του συλλόγου είναι το 1930 και έχει αριθμό μητρώου Ε.Π.Ο. 545. Χρώματα του συλλόγου είναι το κόκκινο και το κίτρινο και έμβλημά του το κεφαλαίο γράμμα Η, αρχικό της ονομασίας του. Προήλθε το 1967 από τη συνένωση των συλλόγων «Άσπρων Χωμάτων» με έτος ίδρυσης το 1952 και «ΑΓΟ Παλαιάς Κοκκινιάς» με έτος ίδρυσης το 1930 και αριθμό μητρώου Ε.Π.Ο. 111, η οποία και επισημοποιήθηκε το 1968. Αυτό το διάστημα αγωνίζεται στην Α' κατηγορία Ε.Π.Σ. Πειραιά.

Αποτελεί ένα από τα ιστορικότερα ερασιτεχνικά σωματεία του Πειραιά, με σημαντική παρουσία στα πρωταθλήματα της Ε.Π.Σ. Πειραιά και υψηλότερη του επίδοση η συμμετοχή του στο Εθνικό Ερασιτεχνικό Πρωτάθλημα 1979-80. Τη φανέλα της ομάδας μεταξύ άλλων έχουν φορέσει οι Στέλιος Μπέσης, Σταμάτης Βουρδαμής, Γιώργιος Γιαννακόπουλος, Μιχάλης Χιόνης, Άρης Σταμάτης, Αργύρης Νεοφώτιστος, Σπύρος Γκοτζαμάνης, Νίκος Τζώρτζης κ.α..

## Παραπομπές


## Εξωτερικοί σύνδεσμοι
* Ο Α.Γ.Σ. Ήφαιστος Νίκαιας στην Ε.Π.Σ. Πειραιά
* Πρώην επίσημος ιστότοπος του Α.Γ.Σ. Ήφαιστος Νίκαιας
* Πρώην επίσημος λογαριασμός του Α.Γ.Σ. Ήφαιστος Νίκαιας στο Facebook

Κατηγορία:Αθλητικοί σύλλογοι Πειραιά
Κατηγορία:Ιδρύσεις αθλητικών συλλόγων το 1930
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1930
Χριστιανός Κορράδος του Ντένεσκιολντ-Σάμσε

Ο **Χριστιανός Κορράδος Σοφός**, δανικά Christian Conrad Sophus (11 Ιουνίου 1774 - 6 Ιουνίου 1823) από τον Οίκο του Όλντενμπουργκ ήταν κόμης του Ντένεσκιολντ-Σάμσε (Danneskiold-Samsøe).

## Βιογραφία
Ήταν το μόνο τέκνο του Φρειδερίκου Χριστιανού, κόμη του Ντένεσκιολντ-Σάμσε και της Φρειδερίκης Λουίζας του Κλάιστ. Ο πατέρας του ήταν γιος του Χριστιανού, γιου του Χριστιανού Γκίλντενλεβε (νόθου γιου του Χριστιανού Ε΄ της Δανίας).

Απεβίωσε το 1823 σε ηλικία 49 ετών.

## Οικογένεια
Νυμφεύτηκε το 1795 την Ιωάννα Ερριέττα Βαλεντίνη Κάας του Μουρ, κόρη του Φρειδερίκου Χριστιανού Κάας, ναυάρχου και είχε τέκνα:
* Λουίζα Σοφία 1796-1867, παντρεύτηκε τον Χριστιανό Αύγουστο Β΄, δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ
* Φρειδερίκος Χριστιανός 1798-1869, κόμης του Ντένεσκιολντ-Σάμσε
* Χριστιανός Κορράδος Σοφός 1800-1886, κόμης του Ντένεσκιολντ-Σάμσε
* Σοφός 1804-1894, κόμης του Ντένεσκιολντ-Σάμσε
* Ερριέττα 1806-1858, παντρεύτηκε τον Φρειδερίκο του Σλέσβιχ-Χόλσταϊν-Σόντερμπουργκ-Αουγκούστενμπουργκ, πρίγκιπα του Νερ (αδελφό του Χριστιανού Αυγούστου Β΄).
* Χριστιανή 1809-1873, παντρεύτηκε τον Γουσταύο, κόμη του Χολκ-Βίντερφελντ

## Πηγές
* This article is based mainly on a Biography by Camillus Nyrop in the first version of the Dansk biografisk leksikon, Vol. 4, page 186, published by C.F. Bricka, Gyldendal, between 1887 and 1905.

## Παραπομπές


Κατηγορία:Οίκος του Όλντενμπουργκ
Coverdale•Page (άλμπουμ)

Το ***Coverdale•Page*** είναι το πρώτο και το τελευταίου του συγκροτήματος Coverdale•Page και κυκλοφόρησε το 1993, από τον τραγουδιστή των Whitesnake Ντέιβιντ Κόβερντεϊλ και τον κιθαριστή των Led Zeppelin, Τζίμι Πέιτζ, από την Geffen Records. Την παραγωγή του άλμπουμ έκαναν οι προαναφερθέντες μουσικοί, μαζί με τον Καναδό παραγωγό Μάικ Φρέισερ.

Το άλμπουμ, καθότι προέρχεται από δύο καλλιτέχνες διαφορετικών σχημάτων, θυμίζει πιο πολύ στον ήχο των Led Zepplin, διότι ο ντράμερ του δίσκου, Ντένι Καρμάσι, είχε σαφείς επιρροές από τον ντράμερ των Led Zeppelin, Τζον Μπόναμ. Σύμφωνα με τον Κόβερντεϊλ, η πινακίδα που έχει το άλμπουμ ως εξώφυλλο εκφράζει την ενοποίηση. 

Το άλμπουμ έφτασε στο νούμερο 4 των βρετανικών charts και στο νούμερο 5 των αμερικανικών *Billboard* 200. Για την προώθηση του άλμπουμ είχε κυκλοφορήσει κι ένα single, ονόματι "Pride and Joy", το οποίο κατάφερε να φτάσει στο νούμερο 1 των αμερικανικών *Mainstream Rock*, όπου και παρέμεινε για έξι εβδομάδες.

## Λίστα τραγουδιών

## Συμμετέχοντες

**[[Ντέιβιντ Κόβερντεϊλ]]** - *φωνητικά*, *ακουστική κιθάρα*
**[[Τζίμι Πέιτζ]]** - *ηλεκτρική και ακουστική κιθάρα*
**Χόρχε Κάσας** - *μπάσο*
**Ρίκι Φίλιπς** - *μπάσο*
**Ντένι Καρμάσι** - *τύμπανα*
**Λέστερ Μέντεζ** - *πλήκτρα*
**Τζον Χάρις** - *φυσαρμόνικα*
**Τόμι Φάντερμπερκ** - *δεύτερα φωνητικά*
**Τζον Σαμπατάρο** - *δεύτερα φωνητικά*

## Θέσεις charts

### Βραβεία
***Coverdale - Page*** *(άλμπουμ)*
Ηνωμένες Πολιτείες (*RIAA Certification*): Πλατινένιος
Καναδάς (*CRIA Certification*): Πλατινένιος

## Παραπομπές


## Εξωτερικοί σύνδεσμοι

Κατηγορία:Άλμπουμ του 1993
Φρειδερίκος Η΄ του Σλέσβιχ-Χόλσταϊν

Ο **Φρειδερίκος Η΄** (δανικά: *Frederik*, 6 Ιουλίου 1829 - 14 Ιανουαρίου 1880) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν (1863-80) και του Σλέσβιχ-Χόλσταϊν-Σόντερμπουργκ-Αουγκούστενμπουργκ (1869-80).

## Βιογραφία
Ο *Φρειδερίκος Χριστιανός Αύγουστος* γεννήθηκε στο Αουγκούστενμποργκ και ήταν ο πρωτότοκος γιος του Χριστιανού Αυγούστου Β΄ του Σλέσβιχ-Χόλσταϊν-Σόντερμπουργκ-Αουγκούστενμπουργκ και της Λουίζας Σοφίας του Όλντενμπουργκ-Γκίλντενλεβε, κόρης του Χριστιανού Κορράδου, Κόμη του Ντένεσκιολντ-Σάμσε.

Απεβίωσε το 1880 στο Βίζμπαντεν της Έσσης-Νάσσαου, τότε ανήκον στην Πρωσία, σε ηλικία 51 ετών. Τον διαδέχθηκε ο μόνος γιος του Ερνέστος Γκύντερ.

## Οικογένεια
Νυμφεύτηκε το 1856 την Αδελαΐδα, κόρη του Ερνέστου Α΄ του Χοενλόε-Λάνγκενμπουργκ, και είχε τέκνα:
* *Φρειδερίκος* Γουλιέλμος Βίκτωρ Κάρολος Ερνέστος Χριστιανός Αύγουστος (1857 - 1858).
* Αυγούστα Βικτωρία (1858 - 1921), παντρεύτηκε τον Γουλιέλμο Β΄ της Γερμανίας.
* Καρολίνα Ματθίλδη (1860 - 1932), παντρεύτηκε τον Φρειδερίκο Φερδινάνδο του Σλέσβιχ-Χόλσταϊν-Σόντερμπουργκ-Γκλύξμπουργκ.
* Φρειδερίκος Βίκτωρ Λεοπόλδος Χριστιανός *Γεράρδος* (20 Ιανουαρίου - 11 Απριλίου 1862).
* Ερνέστος Γκύντερ (1863 - 1921), Δούκας του Σλέσβιχ-Χόλσταϊν.
* Λουίζα Σοφία (1866 - 1952), παντρεύτηκε τον Φρειδερίκο Λεοπόλδο της Πρωσίας.
* *Θεοδώρα Αδελαΐδα* Ελένη Λουίζα Καρολίνα Γουσταύα Παυλίνα Αλίκη Τζέννυ (1874 - 1910).

## Βιβλιογραφία
* Johannes Heinrich Gebauer: Herzog Friedrich VIII. von Schleswig-Holstein. Ein Lebensbild. Deutsche Verlags-Anstalt, Stuttgart u.a. 1912
* August Sach: Friedrich VIII. In: Allgemeine Deutsche Biographie (ADB). Band 49, Duncker & Humblot, Leipzig 1904, S. 126–134
* Hans Harald Hennings: Friedrich. In: Neue Deutsche Biographie (NDB). Band 5, Duncker & Humblot, Berlin 1961, ISBN 3-428-00186-9, S. 586–588
* Dieter Wolf: Herzog Friedrich von Augustenburg – ein von Bismarck 1864 überlisteter deutscher Fürst?. Lang, Frankfurt am Main u. a. 1999, ISBN 3-631-35135-6 (zugl. Dissertation, Universität Hamburg 1999)
* Schleswig-Holstein (Geschichte 1739-1848). In: Meyers Konversations-Lexikon. 4. Auflage. Band 14, Verlag des Bibliographischen Instituts, Leipzig/ Wien 1885–1892, S. 525

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Ένγκελμπερτ Κοχ

Ο **Ένγκελμπερτ Κοχ** (*[[γερμανικά]]: Engelbert Koch*), (Μίνστερ, 22 Μαρτίου 1918 - Χάγκεν, 29 Απριλίου 1962), ήταν Γερμανός πρωταθλητής του ποδοσφαίρου και της αντισφαίρισης. Έκανε σπουδαία καριέρα και στα δύο αθλήματα και πέθανε κατά την διάρκεια αγώνα αντισφαίρισης όπου έπαιζε.

## Καριέρα στο ποδόσφαιρο
Στο ποδόσφαιρο ξεκίνησε την καριέρα του στην Πρόισεν Μύνστερ όπου έπαιξε μέχρι το 1939 όπου μεταγράφηκε στην Χέρτα Βερολίνου. Στην Χέρτα αγωνίστηκε ως αμυντικός αλλά και ως επιθετικός σε λίγα παιχνίδια όπου σκόραρε κιόλας. Με την Χέρτα κατέκτησε το *Tschammer Cup* καθώς και το πρωτάθλημα της ένωσης Βερολίνου-Βραδεμβούργου εξασφαλίζοντας το δικαίωμα να συνεχίσει στα τελικά του γερμανικού πρωταθλήματος για το 1944.

Το 1944 ο Κοχ επέστρεψε στην Πρόισεν Μύνστερ όπου παρέμεινε μέχρι το 1949 όπου και πήγε στον σύλλογο *SC Δυτική Κολωνία* και μετά ένα χρόνο μετακόμισε στην *Κολωνία 1899*. Το 1952 μετακόμισε στην ΣΚ Φορτούνα Κολωνίας για τερματίση το 1953 την καριέρα του στα 35 του χρόνια.

## Καριέρα στην αντισφαίριση
Στην αντισφαίριση ο Κοχ ήταν πρωταθλητής Δυτικής Γερμανίας στο απλό το 1949 και το 1954,, φιναλίστ στο απλό το 1950. Επίσης ήταν νικητής στο Gelsenkirchen το 1948, στο Bielefeld το 1949 και το 1950, στο Bad Neuenahr το 1949, στο πρωτάθλημα κεντρικού Ρήνου το 1950, στο Διεθνές πρωτάθλημα της Μαρίενμπουργκ το 1950, στο Krefeld το 1950, στο διεθνές τουρνουά του Μπόχουμ το 1950, στη Βόννη το 1953, στο Λεβερκούζεν το 1956, και στην Τριερ το 1956.

Στο κύπελλο Ντέιβις αγωνίστηκε για την Δυτική Γερμανία το 1953 και 1954 με ρεκόρ 1 νίκη και 4 ήττες.

## Παραπομπές

## Πηγές
* Hardy Grüne: *Spielerlexikon 1890–1963.* Agon Sportverlag, Kassel 2006, ISBN 3-89784-148-7.
* Tragmann, Voß: *Das Hertha Kompendium.* Verlag Harald Voß, Berlin 2002, ISBN 3-935759-05-3.

Κατηγορία:Γερμανοί αθλητές της αντισφαίρισης
Κατηγορία:Γερμανοί ποδοσφαιριστές
Κατηγορία:Δυτικογερμανοί αθλητές της αντισφαίρισης
Κατηγορία:Ποδοσφαιριστές Πρόισεν Μύνστερ
Κατηγορία:Ποδοσφαιριστές Χέρτα Βερολίνου
Κατηγορία:Ποδοσφαιριστές ΣΚ Φορτούνα Κολωνίας
Ερνέστος Γκύντερ του Σλέσβιχ-Χόλσταϊν

Ο **Ερνέστος Γκύντερ** (δαν. *Ernst Günter*, 11 Αυγούστου 1863 - 22 Φεβρουαρίου 1921) του Οίκου του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν (1880-1921).

## Βιογραφία
Γεννήθηκε στο Ντόλτσιγκ της Επαρχίας του Βρανδεμβούργου (νυν *Ντιούζεκ* της Πολωνίας) και ήταν το πέμπτο (τρίτο επιζήσαν) παιδί και ο τρίτος (μόνος επιζήσας) γιος του Φρειδερίκου Η΄ του Σλέσβιχ-Χόλσταϊν και της Αδελαΐδας, κόρης του Ερνέστου Α΄ του Χοενλόε-Λάνγκενμπουργκ.

Διαδέχθηκε το 1880 τον πατέρα του ως *[[δούκας]] του [[Σλέσβιχ-Χόλσταϊν]]*. Νυμφεύτηκε τη Δωροθέα, κόρη του Φιλίππου της Σαξονίας-Κοβούργου-Γόθας και εγγονή του Λεοπόλδου Β΄ του Βελγίου, ο οποίος έστειλε στο γάμο ως δώρο τη μεγάλη ταινία του Τάγματος του Λεοπόλδου. Το ζεύγος δεν απέκτησε τέκνα και το 1920 ο Ερνέστος Γκύντερ υιοθέτησε δύο από τα τέκνα του Αλβέρτου του Σλέσβιχ-Χόλσταϊν-Σόντερμπουργκ-Γκλύξμπουργκ, τη Μαρία Λουίζα και τον Ιωάννη Γεώργιο.

Απεβίωσε το 1921 σε ηλικία 57 ετών στο Πρίμκεναου της Πρωσίας (νυν *Πσέμκουφ* Πολωνίας) και τον διαδέχθηκε ο εξάδελφός του, Αλβέρτος. Είχε τιμηθεί από τη Βαυαρία με τη διάκριση του *[[Ιππότης|ιππότη]] του Τάγματος του Αγίου Ουμβέρτου*.

## Οικογένεια
Νυμφεύτηκε το 1898 τη Δωροθέα, κόρη του Φιλίππου της Σαξονίας-Κοβούργου-Γόθας· δεν απέκτησε απογόνους.

## Παραπομπές


Κατηγορία:Οίκος του Όλντενμπουργκ
Νίκη Ρέντη

Ο **Αθλητικός Όμιλος Φιλάθλων Απόλλωνος Ρέντη «Νίκη Ρέντη»** είναι αθλητικός σύλλογος που εδρεύει στην περιοχή του Αγίου Ιωάννη Ρέντη. Προήλθε το 1970, έπειτα από τη συνένωση της "Α.Ε. Ρέντη" και του "Π.Α.Ο. Απόλλων Ρέντη" και επίσημο έτος ίδρυσης είναι το 1972, όποτε και στις 19/1/1972 εγκρίθηκε από το Πρωτοδικείο το νέο καταστατικό του. Χρώματα του συλλόγου είναι το κόκκινο και το λευκό και έμβλημά του η θεά της ελληνικής μυθολογίας Νίκη. Δραστηριοποιείται στο ποδόσφαιρο, ενώ στο παρελθόν διέθετε και τμήμα πετοσφαίρισης. Η ποδοσφαιρική ομάδα αγωνίζεται στις διοργανώσεις της Ε.Π.Σ. Πειραιά και αυτό το διάστημα αγωνίζεται στην Γ΄ κατηγορία.

## Τμήμα Ποδοσφαίρου
Κορυφαίες στιγμές στην ιστορία της Νίκη Ρέντη μέχρι σήμερα είναι οι 3 συνεχείς συμμετοχές της (1981-82, 1982-83 και 1983-84) στο Εθνικό Ερασιτεχνικό Πρωτάθλημα, ως τρίτη κατηγορία την πρώτη και ως τέταρτη τις επόμενες δύο αντίστοιχα. Επίσης, έχει κατακτήσει 2 φορές (1974-75 και 1982-83) το Κύπελλο Ε.Π.Σ. Πειραιά και 3 φορές (1979-80, 1981-82 και 1989-90) υπήρξε φιναλίστ της διοργάνωσης.

Την περίοδο 2011-12 έφτασε μέχρι την ημιτελική φάση του Κυπέλλου Ε.Π.Σ. Πειραιά, όπου και αποτελεί την τελευταία μεγάλη διάκριση στο θεσμό. Από την περίοδο 2014-15 μέχρι και την περίοδο 2017-18 αγωνίστηκε στο κορυφαίο πρωτάθλημα της Ε.Π.Σ. Πειραιά, Α΄ Κατηγορία.

Από την ομάδα έχουν αναδειχθεί αξιοσημείωτοι ποδοσφαιριστές, μεταξύ των οποίων οι Τόλης Τσιρογιάννης, Χρήστος Χατζησκουλίδης, Δημήτρης Ναλιτζής κ.α.

## Τμήμα Πετοσφαίρισης
Ένας εκ των ιδρυτών του τμήματος πετοσφαίρισης της Νίκης Ρέντη υπήρξε ο Σταύρος Μελισσουργός, ο οποίος διετέλεσε χρέη Γενικού Γραμματέα από την ίδρυση του συλλόγου. Το τμήμα πετοσφαίρισης της Νίκης Ρέντη συγχωνεύτηκε το 1993 με τον «Α.Γ.Σ. Ρέντη» και δημιούργησαν την «**Α.Ε. Ρέντη 1993**». Η Α.Ε. Ρέντη 1993 αρχικά διέθετε μόνο τμήμα πετοσφαίρισης ανδρών. Το 2009 δημιούργησε τμήμα πετοσφαίρισης γυναικών και σήμερα διαθέτει και τμήματα καλαθοσφαίρισης. Τα τμήματα πετοσφαίρισης της Α.Ε. Ρέντη αγωνίζονται στις διοργανώσεις της Ένωσης Σωματείων Πετοσφαίρισης Δυτικής Αττικής και τα τμήματα καλαθοσφαίρισης στις διοργανώσεις της Ένωσης Σωματείων Καλαθοσφαίρισης Νότιας Αττικής.

## Παραπομπές


## Εξωτερικοί σύνδεσμοι
* Ο Α.Ο.Φ.Α.Ρ. Νίκη Ρέντη στην Ε.Π.Σ. Πειραιά
* Πρώην επίσημος ιστότοπος του Α.Ο.Φ.Α.Ρ. Νίκη Ρέντη

Κατηγορία:Αθλητικοί σύλλογοι Πειραιά
Κατηγορία:Ιδρύσεις αθλητικών συλλόγων το 1972
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1972
Χριστιανός Βίκτωρ του Σλέσβιχ-Χόλσταϊν

Ο **Χριστιανός Βίκτωρ** (αγγλ: *Christian Victor*, 14 Απριλίου 1867 - 29 Οκτωβρίου 1900) από τον Οίκο του Σλέσβιχ-Χόλσταϊν-Σόντερμπουργκ ήταν πρίγκηπας του Σλέσβιχ-Χόλσταϊν.

## Βιογραφία
Ο *Χριστιανός Βίκτωρ Αλβέρτος Λουδοβίκος Ερνέστος Αντώνιος* ήταν το πρώτο παιδί και ο πρωτότοκος γιος του Χριστιανού του Σλέσβιχ-Χόλσταϊν και της Ελένης, κόρης του Αλβέρτου της Σαξονίας-Κοβούργου & Γκότα και της Βικτωρίας του Ηνωμένου Βασιλείου. Γεννήθηκε και βαπτίσθηκε στο Κάστρο του Ουίνδσορ του Μπέρκσιρ της Μ. Βρετανίας. Ήταν γνωστός στην οικογένειά του ως *Κριστλ* και τα αδέλφια του τον αποκαλούσαν *Κίκυ*.

Σπούδασε στα κολλέγια Ουέλλινγκτον και Μαγδαληνής (Πανεπιστήμιο της Οξφόρδης) και στο Βασιλικό Στρατιωτικό Κολλέγιο του Σάντχερστ. Θήτευσε στο 4ο Σώμα Τυφεκιοφόρων και εστάλη στην Αφρική.

Το 1899 συμμετείχε στο Δεύτερο Πόλεμο των Μπόερς υπό το στρατηγό Μπούλβερ και έπειτα υπό το λόρδο Ρόμπερτς στην Πρετόρια. Απεβίωσε το 1900 στην Πρετόρια της Νότιας Αφρικής, από ελονοσία που προκάλεσε σαλμονέλλωση, σε ηλικία 33 ετών. Στο πλευρό του ήταν ο λόρδος Ρόμπερτς και ο Φραγκίσκος του Τεκ. Ενταφιάστηκε στην Πρετόρια. Ήταν άγαμος και δεν άφησε απογόνους.

## Πηγές
* Eilers, Marlene A., *Queen Victoria's Descendants*, 1987, Genealogical Publishing Company, p.&nbsp;205
* "Never a famous cricketer", Jonathan Rice. *Wisden Cricketers' Almanack* 2001
* Jane Roberts (1997). *Royal Landscape: The Gardens and Parks of Windsor*. Yale University Press. pp.&nbsp;347–. ISBN 978-0-300-07079-8

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Ανατόλι Μπονταρτσούκ

Ο **Ανατόλι Πάβλοβιτς Μπονταρτσούκ** (ρωσ. *Анатолий Павлович Бондарчук*, 31 Μαΐου 1940 - 23 Δεκεμβρίου 2025) ήταν Σοβιετικός σφυροβόλος, χρυσός Ολυμπιονίκης του αγωνίσματος το 1972. Θεωρείτο ως ο πιο επιτυχημένος προπονητής σφυροβολίας όλων των εποχών. 

Ήταν ουκρανικής καταγωγής. Το 1969, στην Αθήνα, ο  Μπονταρτσούκ ήταν ο μοναδικός άνδρας που πέτυχε παγκόσμιο ρεκόρ, με 74,68 μ. στη σφύρα. Την ίδια χρονιά, στις 12 Οκτωβρίου, κατέρριψε και πάλι το παγκόσμιο ρεκόρ  με επίδοση 75,48 μ. Κέρδισε, επίσης, το χρυσό μετάλλιο στους Ολυμπιακούς Αγώνες του 1972 στο Μόναχο με επίδοση 75,50 μέτρα.

Απεβίωσε στις 23 Δεκεμβρίου 2025, σε ηλικία 85 ετών.

## Παραπομπές


Κατηγορία:Σφυροβόλοι
Κατηγορία:Σοβιετικοί αθλητές του στίβου
Κατηγορία:Σοβιετικοί Ολυμπιονίκες 
Κατηγορία:Χρυσοί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου 
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Πρωταθλητές Ευρώπης στον στίβο 
Κατηγορία:Αθλητές του στίβου στους Θερινούς Ολυμπιακούς Αγώνες 1968
Κατηγορία:Αθλητές του στίβου στους Θερινούς Ολυμπιακούς Αγώνες 1972
Κατηγορία:Αθλητές του στίβου στους Θερινούς Ολυμπιακούς Αγώνες 1976
Κατηγορία:Αποδέκτες του Τάγματος του Κόκκινου Λαβάρου της Εργασίας
Αλβέρτος του Σλέσβιχ-Χόλσταϊν

Ο **Αλβέρτος** (δανικά: *Albert*, 26 Φεβρουαρίου 1869 - 27 Απριλίου 1931) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν (1921-1931).

## Βιογραφία
Ο *Αλβέρτος Ιωάννης Κάρολος Φρειδερίκος Αλφρέδος Γεώργιος* γεννήθηκε στην Οικία Φρόγκμορ του Ουίνδσορ της Βρετανίας. Ήταν ο δευτερότοκος γιος του Χριστιανού του Σλέσβιχ-Χόλσταϊν και της Ελένης, κόρης της Βικτωρίας του Ηνωμένου Βασιλείου και του Αλβέρτου της Σαξονίας-Κοβούργου & Γκότα. Ήταν γνωστός στην οικογένειά του ως *Άμπυ*.

Το 1900 απέκτησε μια νόθη κόρη, τη Βαλερί Μαρί, από γυναίκα ευγενούς οικογένειας. Το βρέφος γεννήθηκε στο Λίπτοφσκυ Μίκουλας στην Ουγγαρία και δόθηκε σε μια εβραϊκή οικογένεια. Το 1921 διαδέχθηκε τον άτεκνο εξάδελφό του, Ερνέστο Γκύντερ, ως δούκας του Σλέσβιχ-Χόλσταϊν.

Λίγο πριν το θάνατό του, αναγνώρισε επίσημα την κόρη του, η οποία άλλαξε το επώνυμό της. Ο Αλβέρτος απεβίωσε το 1931 στο Πρίμκεναου της Γερμανίας (νυν *Πσέμκουφ* Πολωνίας) σε ηλικία 62 ετών και ήταν ο τελευταίος άρρην απόγονος του κλάδου του Σλέσβιχ-Χόλσταϊν-Σόντερμπουργκ-Αουγκούστενμπουργκ. Τον διαδέχθηκε ο έβδομος εξάδελφός του, Φρειδερίκος Φερδινάνδος, του νεότερου κλάδου του Σλέσβιχ-Χόλσταϊν-Σόντερμπουργκ-Γκλύξμπουργκ, που ήταν και σύζυγος της Καρολίνας Ματθίλδης, αδελφής του Ερνέστου Γκύντερ.

## Πηγές
* "No. 27264". *The London Gazette*. 8 January 1901. p. 157

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Beelzeboss (The Final Showdown)

To **Beelzeboss (The Final Showdown)** είναι ένα τραγούδι των Tenacious D, το οποίο συμπεριλήφθηκε στο soundtrack της ταινίας *Tenacious D in The Pick of Destiny* (2006), ονόματι *[[The Pick of Destiny]]*. Το τραγούδι το έγραψαν οι Τζακ Μπλακ, Κάιλ Γκας, Λίαμ Λιντς και Ντέιβ Γκρολ, ο οποίος συμμετείχε και στην ηχογράφηση. Το τραγούδι είναι το μεγαλύτερο σε διάρκεια του δίσκου.

Το τραγούδι ακούγεται προς το τέλος της ταινίας, όπου οι ήρωες αντιμετωπίζουν τον Σατανά (ερμηνευμένος από τον Ντέιβ Γκρολ), όπου για να σώσουν τη ζωή τους, τον προκαλούν μέσω μουσική δημιουργίας. Στην περίπτωση που οι ήρωες της ταινίας έχαναν, τότε ο Kage θα γινόταν σκλάβος του σεξ του Σατανά, ενώ αν κέρδιζαν, θα γύριζε πίσω μόνος στην κόλαση. Εν τέλει έχασαν, αλλά ο Jables, κατάφερε να αποκρούσει την επίθεση του Σατανά, επιστρέφοντας σε αυτόν κι έτσι τον γύρισαν στην κόλαση. Το κομμάτι έχει κωμικό ύφος, περιέχοντας κι αρκετές βωμολοχίες.

Το κομμάτι είναι ένα από τα πιο δημοφιλείς τραγούδια του σχήματος, ενώ σε πολλές λίστες κριτών και φίλων τους, βρίσκεται ανάμεσα στα καλύτερα τους, καταλαμβάνοντας μάλιστα υψηλές θέσεις. Ενώ στο YouTube, έχει φτάσει σχεδόν τις 20 εκατομμύρια θεάσεις. Το κομμάτι, επίσης, είναι συχνά ερμηνευμένο και ζωντανά από το συγκρότημα, ενώ έχει κυκλοφορήσει και σε live album το 2008, καθώς και σε compilation το 2010.

## Παραπομπές


## Εξωτερικοί σύνδεσμοι
* Το Beelzeboss (The Final Showdown) στο AzLyrics.com
* To soundtrack στο IMDb

Κατηγορία:Τραγούδια του 2006
Κατηγορία:Τραγούδια των Tenacious D
Αυτόνομη Σοβιετική Σοσιαλιστική Δημοκρατία της Ατζαρίας

μικρογραφία|Χάρτης της Αυτόνομης Σοβιετικής Σοσιαλιστικής Δημοκρατίας της Ατζαρίας το 1922.
Η **Αυτόνομη Σοβιετική Σοσιαλιστική Δημοκρατία της Ατζαρίας** (**ΑΣΣΔ της Ατζαρίας **)
 Γεωργιανά: აჭარის ავტონომიური საბჭოთა სოციალისტური რესპუბლიკა, Ρωσικά: Аджарская Автономная Советская Социалистическая Республика) ήταν μια αυτόνομη δημοκρατία της Σοβιετικής Ένωσης εντός της Γεωργιανής ΣΣΔ, που ιδρύθηκε στις 16 Ιουλίου 1921. Μετά την διάλυση της Σοβιετικής Ένωσης το 1991, μετατράπηκε στη Αυτόνομη Δημοκρατία της Ατζαρίας εντός της Γεωργίας.

## Δημιουργία
Μετά από μια προσωρινή κατοχή από τουρκικά και βρετανικά στρατεύματα το 1918–1920, η Ατζαρία επανασυνδέθηκε με τη Γεωργία, το 1920. Μια σύντομη στρατιωτική σύγκρουση το Μάρτιο του 1921 οδήγησε την κυβέρνηση στην Άγκυρα να παραχωρήσει το έδαφος για τη Γεωργία, ως συνέπεια του Άρθρου 4 της Συνθήκης του Καρς, με προϋπόθεση την παροχή αυτονομίας στον τοπικό Μουσουλμανικό πληθυσμό. Κατά συνέπεια, η Σοβιετική Ένωση ίδρυσε τη Αυτόνομη Σοβιετική Σοσιαλιστική Δημοκρατία της Ατζαρίας στις 16 Ιουλίου 1921. Παρ΄όλα αυτά, το Ισλάμ εντός της νέας δημοκρατίας, όπως και αλλού στη Σοβιετική Ένωση και μαζί με τον Χριστιανισμό, ήταν καταπιεσμένο. 

## Δείτε επίσης
* Πρώτος Γραμματέας του Κομμουνιστικού Κόμματος της Ατζαρίας

## Παραπομπές


Κατηγορία:Πρώην κράτη της Ασίας
Κατηγορία:Ιστορία της Γεωργίας
Γεωγραφικά διαμερίσματα της Σουηδίας

thumb|Τα γεωγραφικά διαμερίσματα της Σουηδίας
Τα **γεωγραφικά διαμερίσματα της Σουηδίας** (στα σουηδικά, Sveriges landsdelar) είναι παραδοσιακά εδαφικά τμήματα, ουσιαστικά τρία σύνολα επαρχιών, στη Σουηδία . Αυτά τα "εδαφικά τμήματα" δεν έχουν κάποια διοικητική λειτουργία και δεν υπάρχει επίσημη ονομασία για αυτήν την διαίρεση. Τις περισσότερες φορές ονομάζονται, στα σουηδικά, "landsdelar", που μεταφράζεται στα ελληνικά ως "τμήμα της χώρας".
## Τα γεωγραφικά διαμερίσματα
* **[[Γέταλαντ]]** ( Götaland, "Η χώρα των Götar") είναι το νότιο και πιο πυκνοκατοικημένο τμήμα της Σουηδίας, αποτελείται από δέκα επαρχίες.
* **[[Σβίαλαντ]]** (Svealand, "Η χώρα των Svear") είναι το κεντρικό και το μικρότερο τμήμα της Σουηδίας και έχει έξι επαρχίες. Η πρωτεύουσα και το διοικητικό κέντρο της Σουηδίας βρίσκονται εδώ τουλάχιστον από τα τέλη του Μεσαίωνα.
* **[[Νόρλαντ]]** (Norrland, κυριολεκτικά "Βόρεια χώρα") είναι το βόρειο τμήμα της χώρας, το οποίο είναι και το μεγαλύτερο, καλύπτοντας το 60% του συνολικού σουηδικού εδάφους και έχει εννέα επαρχίες. Από αυτές, οι τρεις βόρειες επαρχίες ονομάζονται μερικές φορές Övre (Άνω) Νόρλαντ ενώ οι υπόλοιπες τρεις επαρχίες ονομάζονται Nedre (Κάτω) Νόρλαντ.

Αν και δεν έχουν διοικητικές λειτουργίες, αυτές οι τρεις διαιρέσεις χρησιμοποιούνται στις καιρικές προγνώσεις. Τα όριά τους μπορούν να εντοπιστούν στους χάρτες καιρού στην τηλεόραση και στον τύπο.

## Δείτε επίσης
*Επαρχίες της Σουηδίας
*Κομητείες της Σουηδίας

Κατηγορία:Γεωγραφία της Σουηδίας
Η Μεγάλη των Μπάτσων Σχολή

Το ***Η Μεγάλη των Μπάτσων Σχολή*** (πρωτότυπος τίτλος: ***Police Academy***) είναι μία αμερικανικοκαναδική κωμική ταινία του 1984, σε σκηνοθεσία Χιου Γουίλσον. Το σενάριο γράφτηκε από τον Γουίλσον, σε συνεργασία με τους Νιλ Ίσραϊλ και Πατ Προφτ. Πρωταγωνιστούν οι Στιβ Γκούτενμπεργκ, Κιμ Κατράλ και Τζ. Γ. Μπέιλι. Πρόκειται για την πρώτη ταινία του franchise *Police Academy*. 

Η πλοκή της ταινίας αφορά μία Σχολή Αστυνομικών, η οποία ανοίγει τις πόρτες της για τους πολίτες, μετά από αίτημα της δημάρχου. Ετερόκλητοι χαρακτήρες θα βρεθούν εκεί, με αποτέλεσμα, οι δάσκαλοι της ακαδημίας να θέλουν, με κάθε μέσο, να τους κάνουν παραιτηθούν. Οι καταστάσεις φτάνουν σε τέτοιο σημείο, που η κωμική αυτή ταινία ανήκει και στο κωμικό υποείδος slapstick.

Η ταινία προβλήθηκε στους κινηματογράφους στις 23 Μαρτίου του 1984, καταφέρνοντας να ξεπεράσει τον προϋπολογισμό της κατά πάρα πολύ, εισπράττοντας πάνω από 145 εκατομμύρια δολάρια. Η διανομή έγινε από την Warner Bros. Τα γυρίσματα της ταινίας έλαβαν χώρα στο Τορόντο του Καναδά. Παρά, λοιπόν, την επιτυχία της στις εισπράξεις, οι κριτικοί της έδωσαν ανάμικτες κριτικές.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 1984
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1980
Κατηγορία:Αμερικανικές κωμικές ταινίες
Κατηγορία:Αμερικανικές slapstick ταινίες
Κατηγορία:Ταινίες παραγωγής Warner Bros.
Κατηγορία:Ταινίες παραγωγής The Ladd Company
Φρειδερίκος του Σλέσβιχ-Χόλσταϊν-Σόντερμπουργκ-Αουγκούστενμπουργκ (1800-1865)

Ο **Φρειδερίκος Αιμίλιος Αύγουστος του Σλέσβιχ-Χόλσταϊν-Σόντερμπουργκ-Αουγκούστενμπουργκ** (, 23 Αυγούστου 1800 - 2 Ιουλίου 1865) του Οίκου του Σλέσβιχ-Χόλσταϊν-Σόντερμπουργκ ήταν πρίγκιπας του Νερ (, ).

## Βιογραφία
Ο *Φρειδερίκος Αιμίλιος Αύγουστος* ήταν το τρίτο παιδί και ο δευτερότοκος γιος του Φρειδερίκου Χριστιανού Β΄ του Σλέσβιχ-Χόλσταϊν-Σόντερμπουργκ-Αουγκούστενμπουργκ και της Λουίζας Αυγούστας, κόρης του Χριστιανού Ζ΄ της Δανίας (νομικά), μάλλον όμως του εραστή της μητέρας της, Γιόχαν Φρήντριχ Στρούενσε (βιολογικά).

Γεννήθηκε στο Κίελο. Η μητέρα του ήταν αδελφή του Φρειδερίκου ΣΤ΄ της Δανίας και η αδελφή του, Καρολίνα Αμαλία, ήταν σύζυγος του Χριστιανού Η΄ της Δανίας. Έτσι, είχε σειρά στη διαδοχή του δανικού θρόνου. Ο Φρειδερίκος νυμφεύτηκε την κόμισσα Ερριέττα του Ντέννεσκιολντ-Σάμσε, 5η απόγονο του Χριστιανού Ε΄ της Δανίας. Η αδελφή της Λουίζα Σοφία είχε παντρευτεί τον Χριστιανό Αύγουστο Β΄, αδελφό του Φρειδερίκου.

Ο Φραγκίσκος Ιωσήφ της Αυστρίας τον έκανε *[[Πρίγκιπας|πρίγκιπα]] του Νερ*. Ο Φρειδερίκος απεβίωσε το 1865 στη Βηρυτό του Λιβάνου σε ηλικία 65 ετών.

## Οικογένεια
Νυμφεύτηκε το 1829 την τρίτη εξαδέλφη του, Ερριέττα, κόρη του κόμη Χριστιανού Κορράδου του Ντέννεσκιολντ-Σάμσε, και είχε τέσσερα τέκνα:
* *Φρειδερίκος* Χριστιανός Κάρολος Αύγουστος (1830 - 1881), Κόμης του Νερ, παντρεύτηκε την Καρμελίτα Άιζενμπλατ.
* *Χριστιανός* Αιμίλιος Αύγουστος (1832 - 1834).
* *Λουίζα* Καρολίνα Ερριέττα Αυγούστα (1836 - 1866), παντρεύτηκε τον πρίγκιπα Μιχαήλ Βλανγκάλι-Χαντζερή.
* Μαρία (838 - 1839).

Το 1858 απεβίωσε η Ερριέττα και το Νοέμβριο του 1864 ο Φρειδερίκος παντρεύτηκε τη Μαίρυ Έστερ Λη, κόρη του Ντέηβιντ Λη, εμπόρου· δεν απέκτησαν τέκνα, αφού ο Φρειδερίκος απεβίωσε λίγους μήνες μετά το γάμο.

## Παραπομπές


## Πηγές
* “New England Ancestors: Newsmagazine of the New England Historic Genealogical Society” vol 1, #2, Spring 2000, p. 40.

## Εξωτερικοί σύνδεσμοι
* 

Κατηγορία:Οίκος του Σλέσβιχ-Χόλσταϊν-Σόντερμπουργκ
Ισσύκ-Κουλ

Η λίμνη **Ισσύκ-Κουλ** (Ρώσ.:*Озеро Исык-Куль* - *Ozero Issyk-Kyl*) βρίσκεται στην κεντροανατολική Ασία και συγκεκριμένα εντός των συνόρων της Κιργιζίας. Πιο αναλυτικά, είναι μια ενδορρεϊκή λίμνη, στα βόρεια Τιεν Σαν. Ο όγκος της την καθιστά ως την 10η μεγαλύτερη στον κόσμο (αλλά όχι η έκτασή της). Επιπλέον αποτελεί παγκοσμίως την 7η βαθύτερη, 2η μεγαλύτερη αλμυρή λίμνη, μετά την Κασπία Θάλασσα, και τη δεύτερη μεγαλύτερη αλπική λίμνη, μετά την Τιτικάκα. Λόγω την περιεκτικότητάς της σε άλατα, δεν παγώνει παρά το γεγονός ότι βρίσκεται σε ορεινή περιοχή όπου επικρατεί ψυχρό κλίμα. "Ισσύκ-Κουλ" σημαίνει "Ζεστή Λίμνη" λόγω αυτού του φαινομένου.

Όσον αφορά τις διαστάσεις της, η λίμνη γενικότερα έχει μήκος 170 χιλιόμετρα, 70 χιλιόμετρα πλάτος και το βάθος της είναι 695 μέτρα. Όσον αφορά την περιβαλλοντική της αξία, αποτελεί στην σύγχρονη εποχή ένα πολύ σημαντικό οικοσύστημα σπάνιων ειδών όπως αγριογούρουνων, λευκών λεοπαρδάλων και φυτών επίσης. Η λίμνη από το 2002, αποτελεί ένας από τους τρεις υγροβιότοπους Ραμσάρ της χώρας, που παρακολουθείται από τον περιβαλλοντικό οργανισμό Ραμσάρ. 

Η Ισσύκ-Κουλ είναι ένας από τους πιο αξιοσημείωτους τουριστικούς προορισμούς της χώρας λόγω του ήπιου κλίματος στις όχθες της, των κέντρων περίθαλψης και της αξίας που δίνει ο λαός της Κιργιζίας.

## Παραπομπές


Κατηγορία:Γεωγραφία της Κιργιζίας
Κατηγορία:Λίμνες της Ασίας
Κατηγορία:Αλμυρές λίμνες
Η Μεγάλη των Μπάτσων Σχολή (franchise)

***Police Academy*** (γνωστό στην Ελλάδα ως ***Η Μεγάλη των Μπάτσων Σχολή***) είναι ένα franchise κωμικών ταινιών της Warner Bros., που αποτελείται από επτά μεγάλου μήκους ταινίες, καθώς και δύο τηλεοπτικές σειρές. Το franchise ξεκίνησε το 1984, με την κυκλοφορία της ταινίας *[[Η Μεγάλη των Μπάτσων Σχολή]]* και τελείωσε το 1994 (η μόνη ταινία μετά τα 80s), με το *Mission to Moscow*. Η ιστορία της σειράς ταινιών ξεκινάει σε μία ανώνυμη πόλη των ΗΠΑ, όπου η Αστυνομία συγκεντρώνει νεοσύλλεκτους, μετά από προτροπή της δημάρχου. Οι ετερόκλητοι χαρακτήρες της ταινίας, τόσο οι μαθητές, όσο και οι καθηγητές, είναι εκκεντρικοί. Ο βασικός ήρωας της σειράς είναι ο Carey Mahoney, ο οποίος αναγκάστηκε να μπει στην Ακαδημία, για να μην πάει φυλακή. 

Γενικά, όλο το franchise αποτελείται από ένα εύκολο-χιούμορ, βασισμένο σε χαρακτηρισμούς γνωρισμάτων και σωματική κωμωδία. Όπως άλλες παρόμοιες κωμικές δουλειές, έτσι κι αυτή, ως θέμα της έχει ετερόκλητους χαρακτήρες, οι οποίοι δεν τα πάνε καλά στη ζωή τους και μέσα από στερεότυπα, προσπαθούν να εξιλεωθούν, πετυχαίνοντας κάτι. Τη μεγαλύτερη εισπρακτική επιτυχία από τις ταινίες την είχε η πρώτη, η οποία εισέπραξε σχεδόν 150 εκατομμύρια δολάρια, κανέναν σίκουελ δεν κατάφερε να τη φτάσει, αλλά το αντίθετο, είχαν πτωτική πορεία. Τα σίκουελ, επίσης, δεν έλαβαν θετικές κριτικές. Πολλές φορές, το εν λόγω franchise παραλληλίζεται με το βρετανικό *[[Carry On (franchise)]]*, διαθέτοντας ίδιο στυλ χιούμορ.

## Παραπομπές


## Εξωτερικοί σύνδεσμοι
*
*
*
*
*
*
*

Κατηγορία:Αγγλόφωνες ταινίες
Κατηγορία:Ταινίες παραγωγής Warner Bros.
Κατηγορία:Franchises της Warner Bros.
Κατηγορία:Εμπορικά σήματα οπτικοακουστικών μέσων
Κατηγορία:Αμερικανικές σειρές ταινιών